ড. কামাল হোসেন কোটা সংস্কার আন্দোলন ও নিরাপদ সড়কের দাবিতে আন্দোলনরত ছাত্রদের প্রতি তার পূর্ণ সমর্থন ব্যক্ত করেন। একই সাথে তিনি আশাবাদ ব্যক্ত করে বলেন, ঐক্যের বিজয় সব সময়ই হয়েছে। তিনি বলেন, জনগণের ক্ষমতা পুনরুদ্ধার এবং কার্যকর গণতন্ত্র, আইনের শাসন ও আইনের নিরপেক্ষ প্রয়োগ সুনিশ্চিত করতে অলোচনার মাধ্যমে মুক্তিযুদ্ধের চেতনা এবং গণফোরামের প্রস্তাবিত সাত দফা, লক্ষ্য ও কর্মসূচির ভিত্তিতে গণতান্ত্রিক রাজনৈতিক দল, শ্রেণিপেশা ও নাগরিক সমাজের সমন্বয়ে স্বৈরাচারবিরোধী জাতীয় ঐক্য গঠনের কার্যকর উদ্যোগ নেয়া হয়েছে। এটি দলে গতকালের সভায় সর্বসম্মতিক্রমে গৃহীত হয়েছে বলে জানান তিনি।